CELEX: C2006/294/52
Language: da
Date: 2006-12-02 00:00:00
Title: Sag C-396/06: Anmodning om præjudiciel afgørelse indgivet af Østre Landsret (Danmark) den 21. september 2006 , Eivind F. Kramme mod SAS Scandinavian Airlines Danmark A/S

2.12.2006   
            
            
               DA
            
            
               Den Europæiske Unions Tidende
            
            
               C 294/29
            
         Anmodning om præjudiciel afgørelse indgivet af Østre Landsret (Danmark) den 21. september 2006, Eivind F. Kramme mod SAS Scandinavian Airlines Danmark A/S
   (Sag C-396/06)
   (2006/C 294/52)
   Processprog: dansk
   Den forelæggende ret
   Østre Landsret
   Parter
   
      Sagsøger: Eivind F. Kramme
   
      Sagsøgt: SAS Scandinavian Airlines Danmark A/S
   Præjudicielle spørgsmål
   
               1)
            
            
               Foreligger der en usædvanlig omstændighed, såfremt et luftfartøj tages ud af drift som følge af tekniske problemer med aflysning til følge, jf. artikel 5, stk. 3, i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (1)?
            
         
               2)
            
            
               Såfremt spørgsmål 1 besvares bekræftende, hvilke rimelige forholdsregler i henhold til forordningen skal et luftfartsselskab da tage for at undgå aflysninger som følge af tekniske problemer?
            
         
               3)
            
            
               Såfremt spørgsmål 1 besvares bekræftende, har et luftfartsselskab da taget alle rimelige forholdsregler for at undgå aflysning i henhold til forordningen, såfremt det kan konstateres, at der ingen ledige luftfartøjer er til at betjene den afgang, som et luftfartøj, der er udtaget af drift på grund af tekniske problemer, var planlagt til at betjene?
            
         
               4)
            
            
               Såfremt spørgsmål 1 besvares bekræftende, har det da betydning, om dokumentationen for de af luftfartsselskabet påberåbte tekniske problemer alene hidrører fra luftfartsselskabet selv?
            
         
      (1)  EUT L 46, s. 1